
Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru modificarea Legii nr.76/2002 privind sistemul asigurărilor pentru şomaj şi stimularea ocupării forţei de muncă, trimis celor două comisii pentru examinare pe fond, cu adresa nr.PLx.626/2018 din 24 octombrie 2018.
PREŞEDINTE, 




PREŞEDINTE,

ADRIAN SOLOMON                      
NICUȘOR HALICI

RAPORT  COMUN

asupra proiectului de Lege pentru modificarea Legii nr.76/2002 privind sistemul asigurărilor pentru şomaj şi stimularea ocupării forţei de muncă
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială şi Comisia juridică, de disciplină și imunități au fost sesizate, prin adresa nr. PLx 626/2018 din 24 octombrie 2018, cu dezbaterea pe fond, în procedură obişnuită, a proiectului de Lege pentru modificarea Legii nr.76/2002 privind sistemul asigurărilor pentru şomaj şi stimularea ocupării forţei de muncă.

La întocmirea prezentului raport comun, Comisiile au avut în vedere: 

· avizul favorabil al Consiliului Legislativ (nr.572/14.06.2018)

· avizul favorabil al Consiliului Economic şi Social (nr.3066/05.06.2018)

· avizul favorabil al Comisiei pentru drepturile omului, culte și problemele minorităților naţionale (nr.4c-6/549/07.11.2018)

· punctul de vedere, negativ, al Guvernului (nr.1793/17.09.2018).

Proiectul de lege a fost adoptat de Senat în şedinţa din 22 octombrie 2018.

Proiectul de lege are ca obiect de reglementare modificarea şi completarea Legii nr.76/2002, în sensul includerii în categoria persoanelor beneficiare de servicii gratuite de formare profesională, a persoanelor aflate „în executarea unor pedepse, a unor măsuri educative sau a altor măsuri neprivative de libertate dispuse de organele judiciare”, precum şi individualizarea sursei de finanţare a acestor cheltuieli.
Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

În conformitate cu prevederile Regulamentului Camerei Deputaţilor, republicat, cu modificările şi completările ulterioare, Comisiile au dezbătut proiectul de lege în şedinţe separate. 

La şedinţa Comisiei pentru muncă şi protecţie socială din data de 19 martie 2019 şi-au înregistrat prezenţa 21 deputaţi din totalul de 22 de membri. 

În urma dezbaterilor şi a opiniilor exprimate, membrii comisiei au hotărât, cu majoritate de voturi (un vot împotrivă), respingerea proiectului de lege.

La dezbateri au participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare:
- d-na Tania Grigore – director, Ministerul Muncii și Justiției Sociale

- d-na Simona Bordeianu – consilier, Ministerul Muncii și Justiției Sociale.
La şedinţa Comisiei juridice, de disciplină și imunități din data de 19 februarie 2019, au fost prezenți deputații conform listei de prezenţă. 

În urma dezbaterilor şi a opiniilor exprimate, membrii comisiei au hotărât, cu majoritate de voturi, respingerea proiectului de lege. 

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor, cele două Comisii propun Plenului Camerei Deputaţilor respingerea proiectului de lege din următoarele considerente: 
- măsurile propuse au fost preluate, ca amendamente admise, în cadrul unui proiect de lege de modificare a aceluiași act normativ, respectiv prin proiectul cu nr. PLx 602/2017, care a instituit cadrul legal prin care persoanele care nu au putut ocupa loc de muncă după repatriere sau după eliberarea din detenţie, respectiv în timpul sau după executarea unei pedepse sau măsuri educative ori a altor măsuri neprivative de libertate dispuse de organele judiciare, să fie sprijinite în vederea reintegrării sociale, reîncadrării în câmpul muncii și să beneficieze și de servicii de formare profesională gratuite în condițiile legii.
Ca atare, prezentul proiect a rămas fără obiect.
PREŞEDINTE,




PREŞEDINTE,

Adrian Solomon                          

Nicușor Halici
SECRETAR,





SECRETAR,


Violeta Răduţ        



Aida-Cristina Căruceru
Întocmit,

Consilier parlamentar Adriana Breazu

Consilier parlamentar Roxana David

